
Temeljem odredbi članka 18. Zakona o proračunu ( Narodne novine br. 144/21 ) i članka 30. Statuta Općine Bistra ( Službeni glasnik Općine Bistra br. 2/21 ), Općinsko vijeće Općine Bistra na 30. sjednici održanoj 21.05.2024. godine donosi    
Odluku o izmjeni 

Odluke o izvršavanju Proračuna Općine Bistra za 2024. godinu

        Članak 1.

U Odluci o izvršavanju Proračuna Općine Bistra za 2024. godinu ( Službeni glasnik Općine Bistra br. 8/2023 ), (u daljnjem tekstu Odluka ) mijenja se članak 23. stavak 4. podstavak 2. i 3. :

„Općina Bistra planira se u 2024. godini dugoročno zadužiti za projekt „Izgradnja Područnog vrtića Kapljica“ u ukupnom iznosu do 2.140.000,00 eura.

Očekivani iznos ukupnog duga glavnice po osnovi dugoročnih kredita na kraju 2024. godine iznosit će                4.179.080,40 eura“.
Mijenja se stavak 5. i glasi: „U 2023. godini Općina Bistra se kratkoročno zadužila kod Erste & Steiermӓrkische Bank d.d. na iznos kredita od 472.453,48 eura radi premošćivanja jaza nastalog zbog različite dinamike priljeva sredstava iz EU i Proračuna Republike Hrvatske i dospijeća obveza po projektu “Obnova zgrade stare škole i kulturno-turistička revitalizacija kroz ITU mehanizam-Ekomuzej Bistra”, te će se isti vraćati u 2024. godini u iznosu 472.453,48 eura.“

                                                                              Članak 2.

U ostalom dijelu Odluka ostaje neizmijenjena.

                                                                              Članak 3.
Ova Odluka stupa na snagu dan nakon dana objave u Službenom glasniku Općine Bistra. 

